《望蓬莱》
金朝·王哲

听我劝，公莫谩风流。猿马不闲空践野，光阴虚过度春秋。

怎得免荒丘。

如省悟，急急把心收。对景直须抛妄想，于身若是少贪求。

何用道人头。

作者简介：（1112—1170）咸阳人，道士，初名中孚，字允卿。熙宗天眷初应武举，改名德威，字世雄；海陵王正隆四年学道，改名，字知明，号重阳子。倜傥尚义，不拘小节，好属文，才思敏捷。学道后往来终南山一带，曾在终南县南凿穴而居。后至山东崳山全真庵。所创教派名全真道。马丹阳、丘长春、王玉阳、郝广陵、谭处端皆其弟子。